移英港男發警世文呻租屋中伏 業主唔准裝花灑沖涼 網民竟然唔撐
在浴室使用花灑是平常不過的事情,不過有移英港男近日在連登討論區發文求助,指在業主不准在浴室加裝花灑,要求立即還原,並指浴室內兩個細節已經表明不能裝!網民了解來龍去脈之後,也不撐事主,到底發生什麼事呢?
移英網民在連登討論區發文,指租住的單位最近發生問題,希望尋求廣大網民的意見。事主在兩年前跟女朋友搬到蘇格蘭,在當地租了一個兩房兩廁的單位,當時客廁沒有安裝花灑,只有浴缸、水龍頭及浴簾,事主指:「我就真心以為係業主唔記得裝」於是就在網上購買了一個花灑安裝,「純粹扭條管入去個浴缸水龍頭即可果隻」。
期間地產經紀曾經來訪並做年檢,一直都相安無事。而客廁的花灑使用兩年後,浴缸上的牆壁因為長期沾濕,因此出現甩漆的情況,事主稱:「大概係一本書嘅範圍」由於他跟女朋友分手,於是就在網上找了一位新租客,把客房和客廁出租,他繼續用主人房和主廁。簽訂新租約同時跟地產經紀提及浴缸甩漆的事,打算叫業主幫助油抹牆壁,「我真心覺得係因為用花灑沖涼所致嘅損耗,並非刻意人為損壞。」
結果經紀回覆指,花灑是未經業主同意下安裝,兩年前入住時並沒有花灑頭提供,客廁的磁磚亦沒有鋪到上天花板,只鋪到及腰,代表不能用花灑,只可以使用浴缸,所以油漆甩漆是事主責任,「我要自己畀錢油,而且要求我移除呢個花灑,並且唔可以再係客廁用花灑沖涼。」
「我係香港住咗二十幾年,從來冇見過唔可以花灑沖涼嘅浴室,所以我真心唔知,咁樣會自動代表唔可以沖涼。」事主指租約並沒有列明禁止在客廁使用花灑、入住時經紀亦沒有說明,但最大問題都並非要事主補油漆,而是——「我室友當初嚟睇樓時,見到個花灑喺客廁,就認為可以花灑沖涼,佢認為係我呃咗佢,冇話佢知花灑未經批准安裝(因為我都真心唔知),所以佢依家係唔會接受冇得用花灑沖涼……」
網民:成件事你室友最黑仔
帖文刊登後,網民普遍都認為是事主責任,部份網民留言指:「自己唔清楚當地條例啫」、「香港嘅common sense未必適用喺英國」、「唔覺得佢專登伏你嘅,純粹文化差異」、「你破壞人哋間屋,抵比人x啦」、「樓主呢鑊應該都要硬食」原來英國租屋能使用花灑並非必然,不少移英港人也留言解釋:「英國呢啲bathroom佢哋用嚟浸浴,另外嗰間叫Shower room先係for Shower」